પાલનપુર: મહેસાણાના ભીખારી ખીમજી પ્રજાપતિના જીવવાની આશા ડોક્ટર્સ છોડી ચૂક્યા છે પરંતુ ખીમજીભાઈએ પોતાની તબિયતની ચિંતા કર્યા વિના જે કર્યું છે તેનાથી તેમણે લાખો લોકોનું દિલ જીતી લીધું છે. ખીમજી પ્રજાપતિને 3 મહિના પહેલા પેટનું કેન્સર હોવાની જાણ થઈ. પોતાની પાસે રહેલા 5,000 રૂપિયામાંથી તેઓ સારવાર કરાવી શક્યા હોત પરંતુ તેમણે પોતાની પરવા કર્યા વિના 5,000 રૂપિયા કેરળ રાહત ફંડમાં દાન કરી દીધા છે. પહેલા કરતાં વધુ નબળાં પડી ગયેલા 71 વર્ષીય ખીમજીભાઈ કાખઘોડીની મદદથી ચાલીને શનિવારે કલેક્ટર ઓફિસ પહોંચ્યા અને 5,000 રૂપિયા કેરળના પૂર પીડિતોની મદદ માટે આપ્યા.